
Nr. SC 2014- 19311/25.07.2014 

R E F E R A T
privind aprobarea plăţii TVA-ului  plătit de operatorul S.C. Aquatim S.A. din fondul IID

în cadrul proiectului de investiţii,,Reabilitarea tehnologiei de epurare a apei reziduale şi modernizarea canalizării pentru populaţia oraşului Timişoara situat în judeţul Timiş din România”
(măsura ISPA 2000/RO/16/P/PE/004).

Strategia de dezvoltare a S.C. Aquatim S.A.. s-a bazat pe utilizarea fondurilor nerambursabile. Astfel, încă din 2002, S.C. Aquatim S.A. a atras un proiect european ISPA de 45,36 milioane de euro din care 32,27 milioane fonduri nerambursabile iar 13 milioane asigurate de S.C. Aquatim S.A. pentru co-finanţare. Banii au fost destinaţi reabilitării Staţiei de epurare a apelor uzate în municipiul Timişoara, reabilitării şi extinderii sistemului de canalizare şi asistenţei tehnice pentru supervizarea lucrărilor şi regionalizarea serviciilor de alimentare cu apă şi canalizare.


În cadrul programului de investiţii pentru modernizarea staţiei a fost reabilitată treapta mecanică de epurare şi s-au construit două linii noi –una de tratare biologică şi terţiară a apei uzate (pentru eliminarea azotului şi fosforului) şi una pentru tratarea nămolului. Din fondurile alocate pentru staţia de epurare s-a construit şi o clădire nouă pentru laboratorul de control calitate al S.C. Aquatim S.A. Municipiul Timişoara dispune acum de o staţie nouă de epurare, cu o capacitate maximă de preluare a apei uzate de 3.000 l/s, care poate deservi 440.000 locuitori şi corespunde cerinţelor de mediu atât din legislaţia europeană cât şi din cea românească.


Totodată s-au efectuat şi lucrări suplimentare în cadrul măsurii , din fondul IID(Înlocuire Întreţinere şi Dezvoltare) care au fost recepţionate cu procesele verbale de recepţie la terminarea lucrărilor nr. 32903/20.11.2013 şi 32904/20.11.2013, valoarea activelor fiind de  1.511.243,37 lei (cu TVA), respectiv valoarea TVA fiind de 292.498,72 lei.

Având în vedere finalizarea şi recepţionarea lucrărilor suplimentare efectuate,  activele se  înregistrează în evidenţa contabilă a Primăriei Municipiului Timişoara, prin suplimentarea Anexei la contractul de concesiune privind bunurile de retur a serviciilor publice de alimentare cu apă şi de canalizare.    

Prin adresa SC2014-017993 din data de 10.07.2014 operatorul regional S.C. Aquatim S.A. având în vedere finalizarea şi recepţionarea lucrărilor suplimentare efectuate,  ne solicită demararea procedurilor necesare pentru punerea în aplicare a prevederilor Codului Fiscal privind solicitarea şi plata TVA-ului aferentă surselor de finanţare publice, plătită şi dedusă de operator în cadrul proiectului de investiţii ,,Reabilitarea tehnologiei de epurare a apei reziduale şi modernizarea canalizării pentru populaţia oraşului Timişoara situat în judeţul Timiş din România” (măsura ISPA 2000/RO/16/P/PE/004).

 
Decontarea se face de către unităţile administrativ teritoriale pe raza cărora se află investiţiile, respectiv de către Municipiul Timişoara în conformitate cu Codul Fiscal, Titlul VI, Capitolul VI, art. 1341 punctul (6) la data transferului , S.C. Aquatim S.A. având obligaţia să colecteze TVA-ul aferent facturii nr. AQTIM 2088/09.07.2014 în valoare de  1.511.243,37 lei care s-a achitat din fondul IID(Înlocuire Întreţinere şi Dezvoltare).

În concluzie, propunem :


Aprobarea plăţii TVA-ului  plătit de operatorul S.C. Aquatim S.A. din fondul IID în cadrul proiectului de investiţii aprobate prin Memorandumurile de Finanţare ISPA pentru ,,Reabilitarea tehnologiei de epurare a apei reziduale şi modernizarea canalizării pentru populaţia oraşului Timişoara situat în judeţul Timiş din România” (măsura ISPA 2000/RO/16/P/PE/004).

